stanford-oval/wikipedia huggingface dataset:
ג'רי לי לואיס
חיים אישיים

לואיס היה נשוי 7 פעמים. נולדו לו שישה ילדים, שניים מהם מתו בחייו.
בפברואר 1952, כשהוא בן 16, התחתן עם דורותי ברטון. בשנת 1953 התגרש ממנה והתחתן עם ג'יין מיצ'ם. תוקף הנישואים מפוקפק מכיוון שלואיס נישא למיצ'ם 23 ימים לפני שהתגרש סופית מברטון. לזוג נולדו שני ילדים: ג'רי לי לואיס ג'וניור (מת בגיל 19, כשהתהפך עם ג'יפ) ורוני גאי לואיס. הם התגרשו כעבור 4 שנים ב-1957.
נישואיו השלישיים היו למיירה גייל בראון. גם הפעם לואיס התחתן לפני שגירושיו מאשתו הקודמת היו סופיים (כי הוא טען שהוא לא היה באמת נשוי למיצ'ם), ולכן הוא ובראון ערכו טקס פעם שנייה. נולדו להם שני ילדים: סטיב אלן לואיס (שטבע בבריכת שחייה בגיל 3) ופיבי אלן לואיס. הנישואים נמשכו 13 שנים והסתיימו ב-1970.
בשנת 1982, מיירה כתבה, בשיתוף עם מוריי סילבר, ספר אוטוביוגרפי עליה ועל לואיס "Great Balls of Fire: The Uncensored Story of Jerry Lee Lewis". ב-1989 יצא הסרט סקס, אהבה ורוקנ'רול אשר התבסס על הספר. סליבר זעם על חוסר הדיוק בסרט.[דרוש מקור] מנגד, במאי הסרט טען שהסרט מעולם לא הוצג כסרט תיעודי היסטורי.[דרוש מקור] לואיס עצמו, כשהסרט יצא לאקרנים, אמר שהוא אוהב את הסרט והוא אף שיבח את משחקו של קוויד, אך לאחר מספר שנים הוא הצהיר כי "זה היה גרוע. זה פשוט לא היה נכון. זה לא היה ג'רי לי לואיס... שום דבר לא היה אמיתי" כשהוא מתכוון גם לספר.
נישואיו הרביעיים, לג'רן אליזבת גאן פייט, נמשכו מ-1971 עד 1982. לזוג נולדה בת אחת: לורי לי לואיס. מספר שבועות לפני הגירושין, פייט טבעה בבריכת שחייה.
ב-1983, לואיס נישא בחמישית לשון סטיבנס. לאחר 77 ימים היא נמצאה מתה ממנת יתר. במגזין רולינג סטון נכתב שיש נסיבות מחשידות סביב מותה של סטיבנס.
מ-1984 עד 2004, היה נשוי לקארי מקרבר. הם התגרשו לאחר 20 שנות נישואים. לזוג בן: ג'רי לי לואיס השלישי.
בשנת 2012, לואיס התחתן, בפעם השביעית, עם ג'ודית בראון. ג'ודית היא אשתו לשעבר של אחיה של מיירה גייל בראון (שהוא בעצמו בן דוד שני של לואיס).
ברנאט זינגר

| --- | --- |
אין תמונה חופשית
 לידה:  5 בדצמבר 1868 שאטוראליאויהיי, הונגריה 
 פטירה:  21 ביוני 1916 (בגיל 47) סובוטיצה, סרביה 
 מדינה:  הונגריה 
 השכלה:  בית המדרש לרבנים בבודפשט (1893) 
 
הרב ברנאט זינגר (בהונגרית: Singer Bernát; שאטוראליאויהיי, 5 בדצמבר 1868 – סובוטיצה, 21 ביוני 1916) היה רב ותאולוג הונגרי. הוא בנו של הרב ישראל זינגר.
ביוגרפיה

ברנאט זינגר נולד כאמור בשאטוראליאויהיי, לשם עברו הוריו מסגד. בין 1887 לבין 1893 היה תלמיד בית המדרש לרבנים בבודפשט. בשנת 1892 נחנך כדוקטור למדעי הרוח בבודפשט, ובשנת 1894 קיבל סמיכה לרבנות. תחילה כיהן כרב בעיר טפולצה במשך שמונה שנים ואחר כך משנת 1902 עד מותו כרב ראשי בסובוטיצה.
עבודותיו > מאמרים בכתבי עת

מאמריו פורסמו בכתבי העת "שוויון" (Egyenlőség), "עבר ועתיד" (Múlt és Jövő), ב"אוטונומיה" (Autonómia), בסקירה היהודית-הונגרית, ב"מחוז זמפלן" (Zemplén Vármegye), ב"באצ'קאי הירלפ" (Bácskai Hirlap), ב"יומן מחוז באץ'" (Bácsmegyei Napló) וב"טפולצה והאזור" (Tapolca és Vidéke). הוא היה אחד המחברים והמתרגמים של ההיסטוריה האוניברסלית של היהודים (1906).
עבודותיו > עבודותיו בפרסום עצמי

ספר צפניה. תרגום והסבר. עבודת הדוקטורט. בודפשט, 1893. (הנביא צפניה)
שתי דרשות בבית התפילה היהודי בטפולצה. טפולצה, 1896.
הציונות ממנקודת מבט של הפטריוטיות. סיבותיה, מטרותיה, אויביה והתנגדויותיהם של אלה. בודפשט, 1899. (מהדורה מיוחדת של «Ungarisches Wochenblatt». )
לקריאה נוספת

לקסיקון יהודי הונגרי. 1929 Magyar Zsidó Lexikon: Singer SZEMÉLYNÉV: Singer Bernát, mek-oszk.uz.ua
https://upload.wikimedia.org/wikipedia/commons/7/70/Graetzmagyar1.jpg
יוז'ף סיניאי: חייהם ויצירותיהם של סופרים הונגרים.
ספרנותו של גזה פטריק
ג'רי לין נילסן

| --- | --- |
נילסן בעת שהותה באנטארקטיקה
נילסן בעת שהותה באנטארקטיקה
 לידה:  1 במרץ 1952 סאלם, אוהיו, ארצות הברית
 פטירה:  23 ביוני 2009 (בגיל 57) סאות'ויק, מסצ'וסטס, ארצות הברית
 לימודי רפואה:  אוניברסיטת אוהיו, University of Toledo Medical Center 
 תפקידים:  רופאה, התחנה האנטארקטית אמונדסן-סקוט
 
ג'רי לין נילסן (באנגלית:  Jerri Lin Nielsen‏; 1 במרץ 1952 - 23 ביוני 2009) הייתה רופאה אמריקאית, שהתמחתה כמנתחת בחדרי מיון. היא שירתה כרופאה היחידה בתחנה האנטארקטית אמונדסן-סקוט, שם איבחנה אצלה גוש סרטני בשד. היא טיפלה בעצמה במשך מספר חודשים, עד להגעת מטוס חילוץ, במהלכם ביצעה ביופסיה, טיפול הורמונלי וכימותרפיה, בעזרת צוות קטן שהכשירה לסייע לה.
ביוגרפיה > ראשית חייה

נולדה בשם ג'רי לין קייהיל בסאלם, פרוור של ינגסטאון, אוהיו. הייתה בתם היחידה של פיליפ ולורין קהיל, וגדלה באזור כפרי מחוץ לסאלם. סיימה לימודי קדם-רפואה ורפואה באוניברסיטת אוהיו. במהלך לימודיה הכירה את ג'יי נילסן לו נישאה. לזוג נולדו שלושה ילדים והם התגרשו בשנת 1998. עבדה כרופאה ובעיקר כמנתחת בחדר מיון.
ביוגרפיה > השהות באנטארקטיקה

בשנת 1998 חתמה נילסן על חוזה לשנה אחת, לשרת כרופאה באמונדסן סקוט, תחנת מחקר מדעי הנמצאת בקוטב הדרומי. אזור זה מתאפיין בחשכה כמעט מוחלטת במשך ששת החודשים של החורף, ובטמפרטורה שנעה סביב 60°C−. במהלך תקופה זו, התחנה הייתה מנותקת לחלוטין מן העולם מבחינה פיזית. לא התאפשרה כלל תנועה אווירית באזור בין אמצע פברואר לסוף אוקטובר. נילסן הייתה הרופאה היחידה בתחנה, וטיפלה לבדה ב-41 העובדים שבה.
ב-1999, במהלך עבודתה בתחנה, הבחינה נילסן בגוש באחד משדיה. לאחר התייעצות מרחוק עם רופאים מארצות הברית, היא ביצעה ביופסיה בעצמה. התוצאה לא הייתה חד משמעית, כיוון שהכלים שהשתמשה בהם היו ישנים ולא אפשרו לקבל תוצאות מדויקות.
הקרן הלאומית למדע שלחה מטוס מיוחד של חיל האוויר האמריקאי, על מנת להצניח אספקה ותרופות לטיפול לו נזקקה. הצנחות כאלו אירעו פעם בשנה עד למספר שנים קודם לכן, כאשר התחנה נוהלה על ידי חיל-הים האמריקאי, אך הופסקו. המטוס לא ניסה לנחות מחשש שהקרח יגרום לקפיאה של הדלק במטוס. עובדי המקום הבעירו מדורות בתוך חביות ובכך סימנו את אזור ההצנחה. בחשיכה של אמצע יולי הוצנחו שש חבילות של אספקה וציוד רפואי מתקדם יותר, מה שאפשר לנילסן לבחון שוב את הדגימות ולגלות שהגידול אכן היה סרטני.
בעזרת האספקה שהוצנחה, נילסן החלה את הטיפול בעצמה, בעודה עוקבת אחרי הנחיות רופאיה דרך הלווין. היא החלה טיפול הורמונלי, והכשירה את עמיתיה בתחנה ליצירת צוות קטן שסייע לה במהלך הטיפול, בעזרתו ביצעה לעצמה כימותרפיה.
ביוגרפיה > החזרה לארצות הברית

למרות הסיכונים הכרוכים בטיסה בטמפרטורות כל-כך נמוכות, מספר שבועות לפני המועד המתוכנן באוקטובר, נשלח מטוס הרקולס LC-130, כדי להשיב את נילסן הביתה בהקדם האפשרי. המטוס המריא מהבסיס ב-15 באוקטובר, ואסף חבר צוות נוסף, אשר סבל מפציעה במפרק הירך.
כשחזרה לארצות הברית עברה מספר ניתוחים וכריתת שד, והסרטן נסוג. נילסן המשיכה לעבוד כרופאה בחדרי מיון, ובמקביל הייתה לדוברת ונואמת, וסיפרה את סיפורה במקומות שונים. היא נישאה בשנית לטום פיצ'גרלד.
בשנת 2005 הסרטן חזר, והופיעו גרורות במוח, בכבד ובעצמות. למרות זאת, היא המשיכה לנאום ולטוס ברחבי העולם, וביקרה בהונג קונג, וייטנאם, אוסטרליה, אירלנד, אלסקה, פולין, ואף שבה לאנטארקטיקה מספר פעמים. בשנת 2008, הודיעה כי הסרטן חזר בצורת גידול במוח. היא המשיכה בפעילותה עד מרץ 2009, שלושה חודשים לפני מותה.
נילסן נפטרה בביתה בסאות' וויק, מסצ'וסטס ב-23 ביוני 2009 בגיל 57. במרץ באותה שנה חזרה לביתה לשהות עם בעלה, טום פיצג'רלד; הוריה, לורין ופיל קהיל; אחיה, סקוט קייהיל ואריק קהיל; וילדיה: ג'וליה, בן ואלכס.
הוקרה והנצחה

בשנת 2001, נילסן הוכרזה כאשת השנה בעלת השורשים האירים על ידי כתב העת אמריקה האירית. היא חיברה יחד עם סופרת הצללים מריאני פולרס ספר אוטוביוגרפי המתאר את סיפורה (Ice Bound: A Doctor's Incredible Story of Survival at the South). הספר זכה להצלחה רבה והפך לרב מכר של ניו יורק טיימס. ב-2003 עובד לסרט (Ice Bound: אישה שורדת בקוטב הדרומי), וב-2008 היווה השראה לפרק "Frozen" בסדרה האוס של רשת פוקס. אוניברסיטת אוהיו מעניקה לתלמידי רפואה מלגה על שמה.
ראו גם

ארון רלסטון
לקריאה נוספת

עתון שנקרא BMJ : British Medical Journal, שנת 2009, כרך 339, עמודים 3163 (עמוד אחד)
הערות שוליים

↑  USATODAY.com, usatoday30.usatoday.com
↑  Jerri FitzGerald Obituary (1952-2009) - Westfield, MA - The Republican, obits.masslive.com (באנגלית)
1 2 3  עדן יואל, ‏עשה זאת בעצמך: קח סכין ועשה בגופך ניתוחים, באתר ‏מאקו‏, 4 באוגוסט 2016
↑  The Antarctic Sun.
↑  The Explorer: Jerri Nielsen, Psychology Today (באנגלית)
↑  Doctor rescued from Antarctica in 1999 dies at 57 - CNN.com, edition.cnn.com (באנגלית)
↑  ["Jerri FitzGerald, Who Treated Herself at South Pole, Dies at 57" New York Times, June 24, 2009 Jerri FitzGerald, Who Treated Herself at South Pole, Dies at 57]
↑  Ice Bound (TV Movie 2003) - IMDb (באנגלית אמריקאית), נבדק ב-2021-08-18
| --- | --- |
בקרת זהויות :  PLWABN: 9810690782105606  BnF: cb136162882 (data)  GND: 122712110  ISNI: 0000 0000 5514 7625  LCCN: nb99171882  NDL: 00871580  NKC: xx0037692  NLK: KAC200806168  NTA: 216019265  SUDOC: 056572255  VIAF: 61721620   WorldCat (עם VIAF): 61721620 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'רי לין נילסן".
ג'קי מקשי

| --- | --- |

 לידה:  25 בדצמבר 1943 (בת 80) קטפורד, הממלכה המאוחדת 
 מדינה:  הממלכה המאוחדת 
 www.jacquimcshee.co.uk
 
ג'קלין 'ג'קי' מקשי (נולדה ב-25 בדצמבר 1943) היא זמרת אנגלית. מאז 1966 היא מופיעה עם Pentangle, להקת פולק רוק ידועה, שניחנה בהשפעות ג'אז.
ביוגרפיה

מקשי נולדה בקטפרוד, דרום לונדון. את הקריירה המוזיקלית שלה החלה כסולנית במועדוני פולק באמצע שנות ה-60. לאחר שיתוף פעולה עם הגיטריסט ג'ון רנבורן, החליטו השניים לייסד את להקת Pentangle.
פנטנגל ביססה את עצמו במהירות כאחד הייצוגים המוקדמים ביותר של תנועת הפולק רוק הבריטית. עם זאת, בנוסף למעריצי פולק בריטי מסורתי, הם הצליחו למשוך קהל גם מעולם הרוק, הפופ והפולק הפסיכדלי.  הלהקה המקורית ניגנה תערובת של בלדות, בלוז וג'אז, ולעיתים קרובות שילבה את הז'אנרים הללו באותה יצירה. למקשי היה חלק חשוב ביצירת הסגנון המוזיקלי של הלהקה, ושירתה מזוהה עימה לחלוטין.
ב-1994, הקימה מקשי להקה חדשה בשם Jacqui McShee's Pentangle, שעברה כמה שינויים פרסונליים, ועדיין מופיעה כיום.
בשנת 1995 הופיעה מקשי כזמרת חזרות, יחד עם בעלה, המתופף גרי קונווי, באלבומו של דייוויד יוז, Active in The Parish. האלבום נבחר ל"אלבום השנה" של מגזין Q. בשנת 1998 חברה מקשי חבר לאולריך מאסק כדי להקליט את The Frog and the Mouse and The Cat and the Fiddle. ההקלטות הללו נועדו לעזור לילדים גרמנים ללמוד לדבר אנגלית.
בשנת 2020 מקשי והגיטריסט הבריטי קווין דמפסי הוציאו את From There to Here (MCDEM 001), הקלטה של שירים בהלחנה עצמית, ששולבו בהם מנגינות מסורתיות. בנובמבר 2020 דווח שהיא מתגוררת בסארי, אנגליה.
למקשי יש אחות אחת. בראשית שנות ה-60 הצטרפו שתיהן הצטרפו לקמפיין למען פירוק נשק גרעיני.
הערות שוליים

1 2 3  Harris, Craig. [ג'קי מקשי, באתר AllMusic "Jacqui McShee Biography"]. Allmusic. נבדק ב-3 ביולי 2010. {{cite web}}:  (עזרה); Check |url= value (עזרה)
↑  Unterberger, Richie. [ג'קי מקשי, באתר AllMusic "Pentangle Biography"]. Allmusic. נבדק ב-3 ביולי 2010. {{cite web}}:  (עזרה); Check |url= value (עזרה)
↑  Sexton, Paul. "The Prog Interview: Jacqui McShee". Prog Magazine, issue 114, Nov. 1, 2020. נבדק ב-22 במרץ 2021. {{cite web}}:  (עזרה)
↑  Shaw, Peter. "JACQUI MCSHEE & KEVIN DEMPSEY: FROM THERE TO HERE". folkradio.co.uk. נבדק ב-22 במרץ 2021. {{cite web}}:  (עזרה)
↑  Shaw op. cit.
| --- | --- |
בקרת זהויות :  NLI: 987007366879505171  BIBSYS: 58961  BnF: cb16655720t (data)  GND: 134963245  ISNI: 0000 0000 2241 2074  LCCN: no2003109449  MusicBrainz: 478370bc-e897-4d51-96ee-76822b555321  SUDOC: 146674995  VIAF: 15987990   WorldCat (עם VIAF): 15987990 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'קי מקשי".
ג'קי צרפתי

ג'קי צרפתי (נולד ב-14 בינואר 1969) הוא כדורגלן עבר ישראלי, ששיחק בעמדת הקשר אחורי, וכיום מעביר חוגי כדורגל לילדים.
קריירה

ג'קי צרפתי, בנו של הכדורגלן סמי צרפתי ואחיו של הכדורגלן גיא צרפתי, החל את קריירת המשחק במחלקת הנוער של מכבי תל אביב, וכבש את שער הבכורה שלו בבוגרים נגד בית"ר ירושלים בעונת 1988/1987. ג'קי צרפתי ערך 102 הופעות ו-7 שערים (בכל המסגרות) במדי הבוגרים של מכבי תל אביב. בעונת 1988/1987 היה שותף לזכייתה של הקבוצה בגביע המדינה, תחת הדרכתו של גיורא שפיגל.
לאחר 4 עונות עבר צרפתי למכבי הרצליה מהליגה השנייה שם שיחק עונה אחת, היה שותף בעליית הליגה שלה, כאשר כבש 9 שערים ובישל 7. לאחר מכן עבר צרפתי למכבי יבנה שם שיחק שתי עונות בהן כבש 16 שערים ובישל 14. משם עבר צרפתי להפועל רמת גן לעונה אחת בה כבש 4 שערים. לאחר מכן עבר צרפתי להפועל בת ים לעונה אחת בה כבש 5 שערים. צרפתי סיים את הקריירה שלו בנחלת יהודה מליגה א' שם שיחק חצי עונה עד שהוא קרע את הצולבת והוא הודיע על פרישה ממשחק פעיל בגיל 32.
צרפתי כיום מאמן חוגי ילדים בתל אביב.
הערות שוליים

↑  שחקני העבר אשר בלוט וסמי צרפתי הלכו לעולמם, באתר ONE‏, 1 בינואר 2019
↑  ג'קי צרפתי, באתר מכביפדיה, ‏2019-08-24
ברנאט גרוס

| --- | --- |
אין תמונה חופשית
 לידה:  15 במרץ 1868 סקשפהרוואר, הונגריה 
 פטירה:  17 בינואר 1944 (בגיל 75) אושוויינצ'ים, רפובליקת פולין 
 מדינה:  הונגריה 
 
ברנאט גרוס (בהונגרית: Grosz Bernát;‏ סקשפהרוואר, 15 במרץ 1868 – אושוויץ, 17 ביוני 1944), היה יהודי-הונגרי, לשעבר הבעלים של "מלון העיט השחור" (Fekete Sas Szálló) בסקשפהרוואר, בונה בית הקולנוע הראשון בסקשפהרוואר. גרוס היה סוחר הברזל והמכונות המכובד בעיר הגדולה בת ה-96,000 תושבים, תומך נלהב של תרבות. כאחד האזרחים העשירים ביותר של העיר, הוא לקח חלק פעיל לא רק בחיים הציבוריים של העיר, אלא גם של המדינה כולה.
ברנאט גרוס ומשפחתו
קורות חיים

ברנאט גרוס נולד במשפחה יהודית ומ-1878 עד 1885, היה תלמיד בבית הספר התיכון המלכותי הממלכתי ההונגרי הריאלי שהיה אז רק בן שבע כיתות, שם למד את יסודות הגרמנית והצרפתית, וככל הנראה קיבל ידע מסוים במוזיקה, אולי גם בחינוך מוזיקלי.
לאחר שלמד את היסודות המקצועיים, ברנאט גרוס יצא לסיור לימודי מחוץ להונגריה למשך כשלוש שנים ככל הנראה לאזור דובר גרמנית, כך שלא רק הרחיב את הידע שלו בקשר לסחורות ומוצרי הברזל, אלא גם הצליח להגיע לרמה גבוהה של דיבור ויכולת ניהול משא ומתן בגרמנית. אין מידע לגבי השלבים הספציפיים של הכשרתו המקצועית, שבמהלכם רכש גם את הקשרים העסקיים יקרי ערך שלו, אך בנוסף לחברות שעסקו בתעשיית הברזל, ככל הנראה ביקר גם במפעלי זכוכית גדולים בצ'כיה ובמפעלי פורצלן חשובים בגרמניה. הוא חזר לסקשפהרוואר ב-1893, התחתן כעבור שנה והוליד ארבעה ילדים. הוא החל לעבוד כעוזר בחנות הפורצלן והזכוכית של אביו, בבניין הסמוך ל"מלון פקטה שאש" (מלון העיט השחור) ברחוב שאש. באותה תקופה כבר עבד שם אחיו הגדול, אלדאר אדולף, שהיה מבוגר ממנו בשמונה שנים, ומשנת 1905 הוא נרשם רשמית כבעלים משותף של החברה הנקראה "יוז'ף גרוס ובנו" (Grosz József és Fia).
קריירה

ברנאט גרוס עבד בחנות במשך עשר שנים, שם שיכלל את הידע המקצועי שלו, צבר ניסיון ואף עבד בתחום העסקי-כלכלי. ב-1903 הקים חברה עצמאית ברחוב ראץ 5 (Rác u. 5). פתח את חנות הברזל וחומרי הבנייה הראשונה בעיר הולדתו, מאוחר יותר גם ברחוב נאדור (Nádor u) פתח חנות לחומרי בניין. הוא רתם עצמו לעבודה במרץ רב, ומשנת 1905 כבר היה פעיל גם כסיטונאי. הצלחה עסקית גם אפשרה לו לבצע השקעות גדולות נוספות. אנחנו יכולים רק לנחש מדוע הגיש הצעה כקונה כאשר מלון העיט השחור הוצע למכירה בסוף 1909. ברנאט גרוס היה תחילה מחצית הבעלים ושנה לאחר מכן הבעלים היחיד של מלון בשווי 120,000 קרונות.
גרוס לא רק תמך בהתלהבות במוסדות התרבות והחינוך, הוא גם לקח תפקיד בחיי הקהילה היהודית הגדולה בעיר. כחבר בהנהגת הקהילה, הוא שימש כסגן נשיא בחברה קדישא. זו פעלה בסקשפהרוואר מאז 1858, ולא דאגה רק לקבורה, אלא טיפלה גם בסובלים ממחלות קשות, עזרה לאבלים וליתומים. אחת מתרומתו של ברנאט גרוס ב-1926 הייתה כנראה קשורה למוסד חשוב זה. הוא בנה שער חדש וגדר חדשה לבית הקברות היהודי בעיר. הגדר והשער הקיימים עד היום הם העדות הפיזית היחידה שנותרה מעסקיה של משפחת סוחר הברזל גרוס.
פעילות ציבורית

איש העסקים המכובד נבחר ל:
נציג במועצת העיר בשנת 1914
היה חבר במועצת הרשות המחוקקת ובוועדותיה
חבר בארגונים מקצועיים רבים נוספים וכיהן כחבר הנהלה במספר מקומות
היה המייסד של איגוד הקמעונאים של סקשפהרוואר ומחוז פייר ונשיאו במשך שתי קדנציות
היה סגן הנשיא של סוחרי הברזל ההונגריים הלאומי,
חבר באיגוד הסחר
חבר בלשכת התעשייה והמסחר של בודפשט,
נשיא מועצת הפיקוח של ביטוח העבודה המחוזי של העיר
נשיא איגוד השוק והסחר ההוגן של סקשפהרוואר ונשיא איגוד סוחרי הברזל הכפריים
נשיא מועצת המנהלים של OMKE (התאחדות הסחר הלאומית ההונגרית)
חבר במועצת המנהלים של MABI (המוסד לביטוח עובדים פרטיים)
נשיא החברה לעזרת אנשים הדדית, שנוסדה ב-1870, שתמכה ברכישה ובבנייה של נדל"ן לעיר. עבור דיירים עם הכנסה נמוכה יותר
בשנת 1927, הוא נבחר כחבר ועד ולאחר מכן סגן נשיא התאחדות המתנדבים לכבאות והצלה
חבר מועצת המנהלים של מפעל הדשנים של הונגריה, (Spódium Factory ו-Taurus Rt)
של אגודת הספורט PLTE ו-KÉKOSZ
נשיא אגודת האומנים והסוחרים הלאומית
בשנות הארבעים הפך גורל המשפחה לבלתי נסבל. האוכלוסייה הנוצרית נמנעה מלקנות בחניות לחומרי בניין שלהם, בינתיים ילדיהם הבוגרים לא יכלו לעבוד בשום דבר. בשנת 1944 הוטלו כמה גזירות נוספות שמטרתן הייתה בידוד מוחלט של היהודים. במאי 1944 הוחרמו נכסיהם ורכושם של כל היהודים כולל ברנאט גרוס והוא ומשפחתו הוסעו למפעל ללבנים ליד תחנת הרכבת. לאחר אינספור השפלות ועינויים נוספים, ב-14 ביוני 1944 יותר מ-2,700 יהודים מסקשפהרוואר וממחוז פייר גורשו לאושוויץ, דחוסים בקרונות בקר. לאחר הגעתו, ברנאט גרוס בן ה-76 נשלח מיד לתא הגזים כבלתי כשיר לעבודה, על פי התיעוד הגרמני שנוהל במדויק הוא נרצח ב-17 ביוני.
אבן הנגף הראשונה של סקשפהרוואר, מציינת את זכרו ושל אשתו.
הערות שוליים

↑  Média, Enigma. "Nyolcezer.hu". nyolcezer.hu (בהונגרית). נבדק ב-2019-09-14.
↑  "Születési bejegyzése a székesfehérvári izraelita hitközség születési akv. 1003/1868. folyószáma alatt". נבדק ב-2019-12-09.
↑  Zsolt, Kácsor. "Emlékjel a meggyilkoltaknak: leteszik Székesfehérvár első botlatókövét | Mazsihisz". mazsihisz.hu (בהונגרית). נבדק ב-2019-09-14.
↑  "Muzsikalendárium". www.muzsikalendarium.hu. אורכב מ-המקור ב-2019-02-12. נבדק ב-2019-09-14.
↑  www.neosoft.hu, NeoSoft Kft-. "Új kerítést kapott az Óvoda utcai izraelita temető". Székesfehérvár Városportál (בהונגרית). נבדק ב-2019-09-14.
↑  Megosztom, emlékkövek 2019 09 14 07:15. "Fehérvár első botlatóköve Grosz Bernát és családja emlékét idézi majd". FEOL (בהונגרית). אורכב מ-המקור ב-2019-09-18. נבדק ב-2019-09-14.
מלון העיט השחור
גדר בית קברות נבנתה על ידי ברנאט גרוס, אשר שופצה בשנת 2013 על ידי עיריית סקשפהרוואר.
ברנאט ניי

| --- | --- |
אין תמונה חופשית
 לידה:  5 באפריל 1863 פאפה, הונגריה 
 פטירה:  12 באפריל 1938 (בגיל 75) 
 מוקד פעילות:  הונגריה 
 מקום לימודים:  האוניברסיטה לתאטרון ולקולנוע 
 סוג קול:  בס-בריטון 
 
ברנאט ניי (בהונגרית: Ney Bernát;‏ 5 באפריל 1863, פאפה – 12 באפריל 1938, בודפשט) היה זמר אופרה (בריטון, בס בריטון) יהודי-הונגרי. ברנאט ניי הוא סבו של המלחין איבאן ארד.
ביוגרפיה

ברנאט ניי נולד במשפחה יהודית לאיגנץ ניי ושרולטה וייס. אשתו הייתה אאוגניה ניי.
מקומו המדויק במשפחת ניי:
דוד ניי (זמר אופרה 1905-1842) היה דודו
דוד ניי (זמר אופרה 1905–1945) הטנור היה אחיינו
בנו היה הכנר טיבור ניי (1906–1981)
בשנת 1882 הפך לחבר במקהלת התיאטרון הלאומי בבודפשט ומשנת 1884 גם במקהלת בית האופרה של בודפשט. במקביל לעבודתו זו השלים את מחלקת האופרה באוניברסיטה לאמנויות התיאטרון והקולנוע בין השנים 1888–1890 (אז היה שמו "האקדמיה לבמה")
הוא מונה לזמר פרטי של בית האופרה בשנת 1892 ונותר חבר בלהקה עד 1925. בנוסף לתפקידים הגדולים, מילא תפקידי קומפרימריו (קומפיומריו הוא תפקיד משנה קטן באופרה או זמר ששר תפקידים אלה). ניי היה אחד הזמרים העסוקים ביותר בבית האופרה של בודפשט. בין השנים 1896–1932 היה מרצה מחליף באקדמיה למוזיקה ע"ש פרנץ ליסט.
תפקידיו הגדולים יותר (מבחר)

פרנץ ארקל: לאסלו הוניאדי - פאלאטין גארה
פוצ'יני: מנון לסקו  - פונדקאי
וגנר: פרסיפל - טלרמונד
וגנר: לוהנגרין - הנריק הראשון
וגנר: זהב הריין - דונר
לקריאה נוספת

ברנאט ניי ב-Arcanum
זיכרון מאת איבאן ארד
רישום באקדמיה לדרמה
פטר ורנאי: לקסיקון האופרה. בודפשט, 1975. הוצאת מוזיקה. ISBN 9633301076
הערות שוליים

↑  Halálesete bejegyezve a Bp. VI. ker. állami halotti akv. 1738/1938. folyószáma alatt.
ג'רי טריינור

| --- | --- |

טריינור בשנת 2012
 לידה:  21 בינואר 1977 (בן 47) סן דייגו, קליפורניה, ארצות הברית ארצות הברית 
 שם במה:  ג'רי טריינור
 מדינה:  ארצות הברית 
 תקופת הפעילות:  מ-2000
 מקום לימודים:  אוניברסיטת קליפורניה בסנטה ברברה  Cathedral Catholic High School 
 פרופיל ב-IMDb
 
גראלד ויליאם "ג'רי" טריינור (באנגלית: Gerald William Trainor ; נולד ב-21 בינואר 1977) הוא שחקן, קומיקאי ומוזיקאי אמריקאי. הוא ידוע בעיקר בזכות תפקידיו בסדרות הנוער "דרייק וג'וש" (כ"סטיב המשוגע") ו"iCarly" (כספנסר שיי).
ביוגרפיה

טריינור נולד וגדל בסן דייגו, קליפורניה, להוריו ביל טריינור, טייס קרב בצי ארצות הברית בדימוס ומדליין (לבית מק'ננלי), מורה למתמטיקה בבית ספר תיכון. טריינור ממוצא אירי.
טריינור למד בבית הספר התיכון שנקרא "תיכון האוניברסיטה של סן דייגו" בעיר הולדתו, ולאחר מכן נרשם ללימודי תיאטרון באוניברסיטת קליפורניה בסנטה ברברה. בו זמנית, הוא למד אלתור בבית הספר גראונדלינגס שבלוס אנג'לס.
קריירה

ההופעה הטלוויזיונית הראשונה של טריינור הייתה בסדרה "לא לבושה" ששודרה בערוץ MTV בתפקיד אריק. ההופעה המחזורית הראשונה שלו בטלוויזיה הייתה בסדרה "ג'ורדן", בה הוא גילם את בריאן, "נער ה-A.V". לאחר מכן הוא השתתף בסדרות נוספות באופן חד פעמי, בהן "חוק וסדר" ו"מלקולם באמצע" והיו לו מספר תפקידים קטנים בקולנוע, כגון בסרט המדע הבדיוני "דוני דארקו" ובקומדיה "מעודדות צמודות 2". בנוסף, טריינור הופיע בתוכנית רשת בשם "Hungry Girl TV". ב-2004 קיבל תפקיד משני בסדרה "דרייק וג'וש" מבית ניקלודיאון בתור סטיב ה"משוגע", עובד בבית קולנוע. היה זה התפקיד הראשון שחשף אותו לפרסום והצלחה גדולה. ב-2007 הסדרה הסתיימה. לאחר מכן כיכב בסדרה אחרת של ניקלודיאון אותה גם יצר דן שניידר, "iCarly" בתור ספנסר שיי, האח הגדול והאפוטרופוס של הדמות הראשית של מירנדה קוסגרוב משנת 2007 עד 2012 במשך שש עונות. בין השנים האלו הוא בנוסף הופיע עם אותה הדמות בתפקידי אורח בסדרה "ויקטוריוס" ו-"סאם וקאט". שיחק לצד ג'נט מקארדי, שותפתו לסדרה iCarly, בסרט הטלוויזיוני של ניקלודיאון "שחקן הטוב ביותר" שם גילם את קווינסי ג'ונסון, שחקן משחקי וידאו נלהב שתחרותו הראשית היא עם דמותה של מקארדי והשתתף בסדרת הסרטונים של המשחק וורלד אוף וורקאפט שנקראה Project Lore. יתרה מזאת, טריינור דיבב את הדמות הראשית בתוכנית המצוירת "כלב חשאי", דאגלס "דאדלי" פאפי.
בשנת 2013 המשיך לשחק בניקלודיאון בסדרה "ונדל וויני", שם שיחק את הדמות הראשית ששמה ויני באסט, דודו של הדמות ונדל. בשל ביקורות שליליות, התוכנית בוטלה לאחר 20 פרקים בלבד. ב-2015, שיחק טריינור את המפקד מיכאל סילבן בפודקאסט של Halo. לרוב, דמויותיו של טריינור מאופיינות כבלתי צפויות ויש בהן מוטיב של שיגעון.
מוזיקה

באוקטובר 2015, יצר טריינור את הלהקה Nice Enough People עם הגיטריסט/זמר מייק אוגורמן, המתופף אנדרו זובר, והגיטריסטית אליסון סקאגליוטי, ששיחקה בעבר בסדרה שגם טריינור שיחק בה, דרייק וג'וש, בתור מינדי. טריינור מנגן את הבס בקבוצה. הקבוצה שחררה את המיני אלבום שלה, Hanover Hideaway, ב-22 ביוני, 2סרטים16.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2001 | דוני דארקו | ילד גבוה ורזה |  |
| 2001 | אבולוציה | טומי |  |
| 2001 | Wayside | טומי |  |
| 2004 | מעודדות צמודות 2 | בחור מבסוט |  |
| 2007 | Walking Dreams | אנדרו |  |
| 2009 | Wreckless Epic: The Journey to SXSW | קלי קירקווד |  |
| 2012 | Holiday Road | דאג |  |
| 2013 | Pororo, The Racing Adventure | וולטר | דיבוב |
| 2016 | The Shimajiro Movie: Shimajiro in Bookland | הבן של צ'אן | דיבוב |
| 2018 | Alex & Me | נייג'ל |  |
| 2018 | גרסאות כיסוי | טרוויס |  |
| 2020 | Renaissance Girl | אמן נעלב |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2000 | לא לבושה | אריק | 3 פרקים |
| 2001 | מלקולם באמצע | קאדט אדוורדס | פרק: "Evacuation" |
| 2001 | בוסטון פאבליק | מיטשל | פרק: "Chapter Twenty-Two" |
| 2002 | אשתי והילדים | מעריץ "מסע בין כוכבים" | פרק: "The Bowling Show" |
| 2002 | אנג'ל | ג'ראד | פרק: "Supersymmetry" |
| 2002 | ER | דריוס | פרק: "One Can Only Hope" |
| 2005-2004 | ג'ורדן | בריאן | 5 פרקים |
| 2007-2004 | דרייק וג'וש | סטיב "המשוגע" | תפקיד חוזר; 8 פרקים |
| 2012-2007 | iCarly | ספנסר שיי | תפקיד ראשי (6 עונות); 94 פרקים |
| 2008 | iCarly: נוסעים ליפן | ספנסר שיי | סרט מקורי של ניקלודיאון |
| 2008 | חג מולד שמח דרייק וג'וש | סטיב "המשוגע" | סרט מקורי של ניקלודיאון |
| 2010 | הפינגווינים ממדגסקר | מקק | דיבוב; פרק: "Stop Bugging Me/Field Tripped" |
| 2015-2010 | כלב חשאי | דאדלי פאפי | דיבוב; תפקיד ראשי (48 פרקים) |
| 2010, 2012 | ויקטוריוס | צופה בקהל / ספנסר שיי | 3 פרקים |
| 2011 | השחקן הכי טוב | קווינסי ג'ונסון | סרט מקורי של ניקלודיאון |
| 2013-2012 | דוק רופאת צעצועים | וויל | דיבוב; 4 פרקים |
| 2013 | וונדל וויני | ויני באסט | תפקיד ראשי; 20 פרקים |
| 2014 | סאם וקאט | סטיב "המשוגע" / עצמו | פרק: "#SuperPsycho" |
| 2016 | מרוששות | לנין | פרק: "And the Partnership Hits the Fan" |
| 2016 | דה טונייט שואו עם ג'ימי פאלון | פאול | פרק: "Zac Efron/Carmelo Anthony/OneRepublic" |
| 2017-2016 | Still the King | רג'י | תפקיד חוזר (עונות 2-1); 10 פרקים |
| 2017-2016 | סטאר נגד כוחות הרשע | רוי | דיבוב; 3 פרקים |
| 2017 | באנסן הוא מפלצת | המפקד קון | דיבוב; 5 פרקים |
| 2017 | חוק וסדר: פשע אמיתי | וויל קאנטון | פרק: "The Menendez Murders" |
| 2018 | הסוכן הנרי | ג'ואי | פרק: "Thumb War" |
| 2018 | הרפתקאות הסוכן הנרי | פיגי / לובסטר | דיבוב; פרק: "The Wahoo Punch Bro/Pink Rocket" |
| 2019 | נקמתה של ניק | טוד | 5 פרקים |
| 2020 | Apocalypse Goals | שרת חדשות | סדרת רשת; פרק: "Episode #2.1" |
| 2020 | קיקיוואקה: מחנה קיץ | דייב | פרק: "My Fairy Lady" |
| 2021 | הרעשנים | TBA | דיבוב |
| 2021-הווה | ICarly | ספנסר שיי | תפקיד ראשי |
| 2023 | כוכב מוזר (אנ') | גופי | דיבוב; פרק: "Family, Fandom, Footorb" |